سون گون عرضینده دونیادا کروناویروس انفکسیونونا تخمینن 657 میندن چوخ اینسان یولوخوب کی، بو دا گونلوق یولوخما سایینا گؤره ان یوکسک گؤستریجی حساب اولونور. قئید ائدیلیر کی، بونونلا دا ویروسا یولوخان‌لارین عمومی سایی 53،16 میلیونو کئچیب. ویروسون قوربان‌لاری‌نین سایی ایسه گون عرضینده 9،8 میندن چوخ آرتیب و عمومی‌لیکده 1،3 میلیونو کئچیب.
بو باره‌ده دونیا ساغلیق تشکیلاتی اؤزونون گونده‌لیک بولتن ینده معلومات یاییب.
14 نوامبر تاریخلی، ژنو ایله ساعت 15:32-یه اولان ایستاتیستیکلره گؤره، دونیادا 53 میلیون 164 مین 803 نفر یئنی نوع کروناویروسا یولوخوب، 1 میلیون 300 مین 576 نفر ایسه بو اؤلومجول ویروسون قوربانینا چئوریلیب. سون گون عرضینده 657 مین 312 نفرده کروناویروس آشکارلانیب، اؤلن‌لرین سایی ایسه 9797 نفر آرتیب.
سون گون عرضینده آوروپا بولگه سی یولوخان‌لارین سایینا گؤره بیرینجی یئری توتوب (285 مین 332)، ایکینجی ان یوکسک گؤستریجی قوزیی و گونئی امریکادا موشاهیده اولونوب (269 مین 225)، گونئی – دوغو آسیا ایسه اوچونجو اولوب (55 مین 551).
دونیا ساغلیق تشکیلاتی نین اؤلکه عذره یاییلما جدولینه گؤره، ان چوخ یولوخان‌لار امریکا-دادیر – 10 میلیون 460 مین 365 نفر. اونون آردینجا هیندوستان (8 میلیون 773 مین 479)، برزیل (5 میلیون 781 مین 582)، روسیا (1 میلیون 903 مین 253)، فرانسا (1 میلیون 886 مین 286)، ایسپانیا (1 میلیون 458 مین 591)، بؤیوک بریتانیا (1 میلیون 317 مین 500)، آرژانتین (1 میلیون 284 مین 519)، کلمبیا (1 میلیون 174 مین 012) و ایتالیا (1 میلیون 107 مین 303) گلیر.
